ดัชนีเซี่ยงไฮ้คอมโพสิตปิดร่วง 4.27% เหตุวิตก PMI อ่อนตัว
ดัชนีเซี่ยงไฮ้คอมโพสิตร่วง 156.55 จุด หรือ 4.27% ปิดที่ 3,507.74 จุด
21 ส.ค. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง ภายหลังจากที่ได้มีการเปิดเผยข้อมูลดัชนี PMI ที่ร่วงลงอย่างหนัก โดยดัชนีเซี่ยงไฮ้คอมโพสิตร่วง 156.55 จุด หรือ 4.27% ปิดที่ 3,507.74 จุด
ดัชนีผู้จัดการฝ่ายจัดซื้อ (PMI) ภาคการผลิตของจีนเบื้องต้นเดือนส.ค. ซึ่งมาร์กิตจัดทำร่วมกันไคซิน อยู่ที่ระดับ 47.1 ลดลงเมื่อเทียบกับเดือนก.ค.ที่ระดับ 47.8 ด้านตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการของจีนมีการขยายตัวจากเดือนก่อนหน้า